wannaphong/clean_thaiwikipedia huggingface dataset:
# เจี่ย ก๊กผล
เจี่ย ก๊กผล (31 กรกฎาคม พ.ศ. 2478 – 24 ธันวาคม พ.ศ. 2551) อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดสมุทรสาคร 6 สมัย

 ประวัติ 
เจี่ย ก๊กผล เกิดเมื่อวันที่ 31 กรกฎาคม พ.ศ. 2478 เป็นบุตรของนายรั้ว และนางอู๋ ก๊กผล มีพี่น้อง 5 คน สำเร็จการศึกษาระดับมัธยมศึกษาตอนปลายที่ศูนย์การศึกษานอกโรงเรียน จังหวัดสมุทรสาคร และระดับปริญญาตรีจากสถาบันราชภัฏบ้านสมเด็จเจ้าพระยานายเจี่ย ก๊กผล จังหวัดสมุทรสาคร-บุคคลสำคัญ, กรมส่งเสริมวัฒนธรรม 

เจี๋ย สมรสกับนางอรวรรณ ก๊กผล มีบุตร-ธิดา 5 คน หนึ่งในนั้นคือรองศาสตราจารย์ ดร. อรทัย ก๊กผล อดีตรองเลขาธิการสถาบันพระปกเกล้า, อดีตอาจารย์ประจำคณะรัฐศาสตร์ มหาวิทยาลัยธรรมศาสตร์ และอดีตผู้สมัคร ส.ส. สมุทรสาคร พรรคไทยรักไทย ในการเลือกตั้งทั่วไป พ.ศ. 2544

 งานการเมือง 
ได้รับเลือกตั้งเป็นสมาชิกสภาผู้แทนราษฎรจังหวัดสมุทรสาครเป็นครั้งแรก ในปี พ.ศ. 2522 สังกัดพรรคกิจสังคม และได้รับการเลือกตั้งติดต่อกันมารวม 4 สมัย ในระหว่างนี้ได้เข้าดำรงตำแหน่ง ผู้ช่วยเลขานุการ รมว.กระทรวงเกษตรและสหกรณ์, เลขานุการ รมว.กระทรวงพาณิชย์ และรองเลขาธิการนายกรัฐมนตรีตามลำดับ รวมทั้งยังได้รับตำแหน่งรองหัวหน้าพรรคกิจสังคมด้วย 

พ.ศ. 2533 นายเจี่ยได้รับการโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลพลเอกชาติชาย ชุณหะวัณพระบรมราชโองการ ประกาศ ให้รัฐมนตรีพ้นจากตำแหน่ง และตั้งรัฐมนตรี (ให้รัฐมนตรีพ้นจากตำแหน่ง ๑๗ ราย และตั้งรัฐมนตรี จำนวน ๒๐ ราย) แต่ในการเลือกตั้งสองครั้งถัดมา นายเจี่ยกลับต้องเสียที่นั่งให้แก่นายมณฑล ไกรวัตนุสสรณ์ จากพรรคความหวังใหม่ย้อนรอยศึกสองตระกูลการเมืองมหาชัย ‘ไกรวัตนุสสรณ์-ทับสุวรรณ’ ต่อมาในปี พ.ศ. 2535 ได้รับแต่งตั้งเป็นที่ปรึกษานายกรัฐมนตรี (พลเอก สุจินดา คราประยูร)คำสั่งสำนักนายกรัฐมนตรี ที่ 88/2535 เรื่อง แต่งตั้งข้าราชการการเมือง (ข้าราชการการเมืองในสังกัดสำนักนายกรัฐมนตรี รัฐบาล พลเอก สุจินดา คราประยูร)

ในปี พ.ศ. 2538 นายเจี่ย ได้รับการเลือกตั้งอีกครั้ง และดำรงตำแหน่งเลขาธิการพรรคมวลชน ต่อมา พ.ศ. 2539 ย้ายไปสังกัดพรรคความหวังใหม่ และได้รับการเลือกตั้งอีกครั้ง ในการเลือกตั้งปี พ.ศ. 2544 ย้ายไปสังกัดพรรคไทยรักไทย แต่ไม่ได้รับการเลือกตั้ง โดยแพ้ให้กับนาวาตรีสุธรรม ระหงษ์ จากพรรคประชาธิปัตย์ หลังจากนั้นจึงวางมือทางการเมือง

 สมาชิกสภาผู้แทนราษฎร 
เจี่ย ก๊กผล ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสมุทรสาคร สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสมุทรสาคร สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสมุทรสาคร สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสมุทรสาคร สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสมุทรสาคร สังกัดพรรคมวลชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสมุทรสาคร สังกัดพรรคความหวังใหม่

 ถึงแก่อนิจกรรม 
นายเจี่ย ก๊กผล เสียชีวิตเมื่อวันที่ 24 ธันวาคม พ.ศ. 2551 ที่โรงพยาบาลมหาราชนครเชียงใหม่ จังหวัดเชียงใหม่ ด้วยวัย 73 ปีเจี่ย ก๊กผล อดีตส.ส.สมุทรสาคร หัวใจวายเสียชีวิต

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๑, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๒, ๔ ธันวาคม ๒๕๓๓
# วงศ์ปลาหมูกระโดงสูง
วงศ์ปลาหมูกระโดงสูง  เป็นวงศ์ของปลาน้ำจืดกระดูกแข็ง ในอันดับปลาตะเพียน (Cypriformes) ใช้ชื่อวิทยาศาสตร์ว่า Catostomidae (มาจากภาษากรีก คำว่า "kata" หมายถึง "ล่าง" และ "stoma" หมายถึง "ปาก")
จาก fishbase.org 
มีลักษณะโดยรวมคล้ายกับปลาในวงศ์ปลาตะเพียน (Cyprinidae) หรือ วงศ์ปลาสร้อยน้ำผึ้ง (Gyrinocheilidae) ที่อยู่ในอันดับเดียวกัน มีลักษณะร่วม คือ มี ปากอยู่ด้านล่างของส่วนหัว ริมฝีปากหนา มีความแตกต่างไปจากปลาวงศ์อื่นในอันดับเดียวกัน คือ มีแถวฟันในคอหอยเพียงแถวเดียวเท่านั้น Banister, Keith F. (1998). Paxton, J.R. & Eschmeyer, W.N.. ed. Encyclopedia of Fishes. San Diego: Academic Press. p. 100. ISBN 0-12-547665-5.

มีความยาวเต็มที่ประมาณ 60-90 เซนติเมตร แต่ส่วนใหญ่จะมีความยาวน้อยกว่านั้น เป็นปลาที่หากินตามพื้นท้องน้ำ โดยหากินอาหารจำพวก ตะไคร่น้ำหรือสัตว์น้ำขนาดเล็ก เช่น หนอนแดง, ไส้เดือนน้ำ, กุ้ง หรือ แมลงน้ำต่าง ๆ เป็นต้น พบกระจายพันธุ์ส่วนมากในทวีปอเมริกาเหนือ และพบบางส่วนในประเทศจีน แบ่งออกได้เป็น 13 สกุล 68 ชนิด มีหลายชนิด หลายสกุลที่สูญพันธุ์ไปหมดแล้วCatostomidae 

การจำแนก
วงศ์ Catostomidae
 วงศ์ย่อย Catostominae
 เผ่า Catostomini
 สกุล Catostomus
 สกุล Chasmistes
 สกุล Deltistes
 สกุล Xyrauchen
 เผ่า Erimyzoninae
 สกุล Erimyzon
 สกุล Minytrema
เผ่า Thoburniinae
 สกุล Hypentelium
 สกุล Thoburnia
เผ่า Moxostomatini
 สกุล Moxostoma
 วงศ์ย่อย Cycleptinae
 สกุล Cycleptus
 วงศ์ย่อย Ictiobinae
 สกุล †Amyzon 
 สกุล Carpiodes
 สกุล Ictiobus
 วงศ์ย่อย Myxocyprininae
 สกุล Myxocyprinus
 สกุลที่สูญพันธุ์ไปหมดแล้ว
 สกุล †Jianghanichthys
 สกุล †Plesiomyxocyprinus
 สกุล †Vasnetzovia
# อันดับย่อยสัตว์เคี้ยวเอื้อง
สัตว์เคี้ยวเอื้องเคี้ยวเอื้อง : ก. ตามพจนานุกรมฉบับราชบัณฑิตยสถาน พ.ศ. 2542  เป็นอันดับย่อยของสัตว์เลี้ยงลูกด้วยนม ในอันดับสัตว์กีบคู่ (Artiodactyla) ใช้ชื่อวิทยาศาสตร์ว่า Ruminantia

สัตว์เคี้ยวเอื้องประกอบไปด้วยสัตว์ส่วนใหญ่ในอันดับนี้ ได้แก่ วัว, ควาย, แพะ, แกะ, กวาง และแอนทิโลป ลักษณะร่วมของสัตว์เคี้ยวเอื้อง ก็คือ มี กระเพาะ 4 ห้อง ที่เมื่อกินอาหารไปแล้ว คือ หญ้า คายออกมาเคี้ยวอย่างช้า ๆ อีกครั้งในเวลากลางคืน ก่อนจะถูกนำไปใช้เป็นประโยชน์ต่อร่างกาย  สัตว์เคี้ยวเอื้อง จากสนุกดอตคอม 

โดยกระเพาะของสัตว์เคี้ยวเอื้องจะแบ่งออกเป็น 4 ห้อง คือ Rumen (ผ้าขี้ริ้ว), Reticulum (รังผึ้ง), Omasum (สามสิบกลีบ) และ Abomasum (กระเพาะแท้ หรือกระเพาะจริง) 

 กระบวนการเคี้ยวเอื้อง 
โดยการทำงานของ 3 กระเพาะแรกอาศัยเอ็นไซม์ของจุลินทรีย์เป็นตัวย่อยหมักหรือย่อยอาหาร ยกเว้นกระเพาะสุดท้ายคือกระเพาะแท้ ร่างกายสัตว์จะขับเอ็นไซม์มาช่วยย่อย เมื่อลูกสัตว์ยังเล็ก 3 กระเพาะแรกยังไม่พัฒนา อาหารที่เป็นของเหลวจะไหลผ่านลำคอผ่านช่องแคบนี้ ตรงไปยังกระเพาะอาหารแท้ อาหารถูกย่อยดูดซึมไปยังทางเดินอาหารส่วนล่าง คือ ลำไส้ต่อไป ซึ่งระยะนี้ระบบการย่อยอาหารจะเหมือนสัตว์กระเพาะเดี่ยว เมื่อ 3 กระเพาะแรกพัฒนา (ประมาณ 6 สัปดาห์) จะขยายใหญ่ ถ้าสัตว์โตเต็มที่ขนาดของ 2 กระเพาะแรกจะมีความจุประมาณร้อยละ 60-85 ของความจุของกระเพาะทั้งหมด

ผ้าขี้ริ้วมีหน้าที่รับอาหารจากการผ่านขบวนการเคี้ยวที่มีอาหารในรูปของแข็งและปนกับน้ำลายปริมาณมาก (ในน้ำลายจะเป็นแหล่งไนโตรเจน คือ ยูเรีย และมิวโคโปรตีน มีฟอสฟอรัสและโซเดียม ซึ่งจุลินทรีย์จะนำไปใช้ และน้ำลายทำหน้าที่รักษาระดับความเป็นกรดด่าง และกระเพาะอื่น ๆ) อาหารจะถูกแยก ส่วนบนจะเป็นอาหารในรูปของแข็ง ส่วนล่างเป็นรูปของเหลวและอาหารแข็งที่ย่อยมีขนาดเล็กแล้ว โดยการหดตัวของผนังผ้าขี้ริ้ว อาหารชิ้นใหญ่จะถูกดันให้อยู่ด้านบนส่วนหน้า เมื่อสัตว์ต้องการเคี้ยวเอื้อง กระเพาะส่วนรังผึ้ง และผ้าขี้ริ้ว จะหดตัวมีแรงดันอาหารขยอกออกมาที่ปาก อาหารก้อนที่ถูกนำมาเคี้ยวเอื้องเรียกว่าบอลัส มีจุลินทรีย์ติดมาเป็นจำนวนมาก เมื่อเคี้ยวเอื้องแล้วจะกลืนกลับไปที่ผ้าขี้ริ้ว ทำการคลุกเคล้าใหม่อาหารขนาดใหญ่ก็ขยอกออกมาเคี้ยวเอื้อง อาหารขนาดเล็กก็ส่งไปยังรังผึ้ง ส่วนที่เป็นแก๊สก็เรอออกมา ส่วนที่เป็นสารละลายจะถูกดูดซึมผ่านผนังผ้าขี้ริ้ว เข้าสู่กระแสเลือดทันที  รังผึ้งมีหน้าที่ดันอาหารที่มีขนาดใหญ่กลับไปที่ผ้าขี้ริ้วและปล่อยอาหารขนาดเล็กไปยังสามสิบกลีบ  ซึ่งมีหน้าที่ย่อยอาหารต่อโดยอาศัยจุลินทรีย์ที่ติดมาจากผ้าขี้ริ้วและรังผึ้ง อาหารที่ถูกย่อยเป็นสารละลายจะถูกดูดซึมผ่านเข้าสู่กระแสเลือด ส่วนที่เหลือก็เข้าสู่กระเพาะแท้ กระเพาะแท้มีหน้าที่เหมือนสัตว์กระเพาะเดี่ยว คือ ย่อยอาหารและย่อยจุลินทรีย์ที่ติดมากับอาหาร ทำให้สัตว์ได้รับกรดอะมิโนจากเซลล์จุลินทรีย์ และวิตามินต่าง ๆ ที่จุลินทรีย์สังเคราะห์ขึ้นมา สารละลายนี้ก็จะถูกดูดซึมเข้ากระแสเลือด[ RUMINANT DIGESTION ]

 การจำแนก 
thumb|ภาพแสดงถึงกระเพาะของสัตว์ในอันดับย่อยนี้
สัตว์เคี้ยวเอื้องสามารถแบ่งออกเป็นวงศ์ต่าง ๆ ได้ดังนี้
Tragulidae
Moschidae 
Cervidae 
Giraffidae 
Antilocapridae 
Bovidae SUBORDER RUMINANTIA
# ฮันโนเฟอร์ 96
ฮันโนเฟอร์เชอร์ชปอร์ทแฟร์ไอน์ฟ็อน 1896  หรือรู้จักกันในชื่อ ฮันโนเฟอร์ 96 (, อ่านว่า ฮันโนเฟอร์เซ็คส์อุนท์น็อยน์ซิช) เป็นสโมสรฟุตบอลอาชีพจากเมืองฮันโนเฟอร์ รัฐโลว์เออร์แซกโซนี ประเทศเยอรมนี ก่อตั้งขึ้นในปี ค.ศ. 1896 ปัจจุบันเล่นอยู่ในลีกซไวเทอบุนเดิสลีกา ของประเทศเยอรมนี

 แหล่งข้อมูลอื่น 

  
 
 AWD Arena
# ตัวคุมจังหวะหัวใจ
เซลล์เพซเมกเกอร์  เป็นเซลล์ชนิดหนึ่งซึ่งมีหน้าที่ควบคุมจังหวะการเต้นของหัวใจhttp://dict.longdo.com/search/cardiac%20pacemaker พบได้ที่เนื้อเยื่อหัวใจ (heart tissue) โดยสามารถเกิด depolarizationhttp://kalasin.moph.go.th/nkh/docs/24/EKG2.pdf หรือสร้างกระแสประสาท (action potential) ได้เอง  แบ่งเป็น 2 ชนิด ได้แก่ sinoatrial node (SA node) และ atrioventricular node (AV junction)
thumb|550 px|เซลล์เพซเมกเกอร์
 Sinoatrial node 
Sinoatrial node หรือ SA node เป็นกลุ่มของเซลล์ที่อยู่บนผนังหัวใจของหัวใจห้องบนขวา ใกล้กับทางเข้าของหลอดเลือดดำเวนาคาวาบน (superior vena cava) เป็นเซลล์เพซเมกเกอร์ที่อยู่สูงที่สุด และจัดเป็นเซลล์เพซเมกเกอร์ที่ 1 (primary pacemaker) ซึ่งสามารถสร้างกระแสประสาทในภาวะปกติได้ประมาณ 70-80 ครั้งต่อนาที
 Atrioventricular node 
Antrioventricular node หรือ AV junction พบได้ที่บริเวณระหว่างหัวใจห้องบนซ้าย (left atrium) และหัวใจห้องล่างขวา (right ventricle) ภายในผนังกั้นห้องหัวใจ (atrial septum) หรืออยู่ถัดลงมาจาก SA node โดยจัดเป็นเซลล์เพซเมกเกอร์ที่ 2 (secondary pacemaker) มีความเร็วในการสร้างกระแสประสาทรองจาก SA node คือ 40-60 ครั้งต่อนาที
 อัตราในการเกิด pacemaker 
อัตราในการเกิด pacemaker (pacemaking rate) นั้นจะขึ้นอยู่กับเซลล์ที่มีความเร็วในการสร้างกระแสประสาทได้สูงสุด เพราะฉะนั้น ในภาวะปกติ SA node ซึ่งเป็นเซลล์ที่สามารถสร้างกระแสประสาทได้เร็วที่สุด จึงเป็นตัวกำหนด pacemaking rate แต่ถ้า SA node มีความผิดปกติ ไม่สามารถสร้างกระแสประสาทได้ เซลล์ที่มีความเร็วในการสร้างกระแสประสาทรองลงมาหรือ AV junction ก็จะทำหน้าที่แทน
 อ้างอิง
# ฮัมบัวร์เกอร์ เอ็สเฟา
ฮัมบัวร์เกอร์ชปอร์ท-แฟร์ไอน์  หรือรู้จักกันในชื่อ ฮัมบัวร์เกอร์ เอ็สเฟา  เป็นสโมสรฟุตบอลอาชีพประจำเมืองฮัมบวร์คในประเทศเยอรมนี มีฉายาในภาษาไทยว่า สิงห์เหนือ ก่อตั้งขึ้นในปี ค.ศ. 1887 เคยได้แชมป์บุนเดิสลีกา ถึง 6 สมัย, เดเอ็ฟเบ-โพคาล 3 สมัย, เดเอ็ฟเอ็ล-ซูเพอร์คัพ 3 สมัย, เดเอ็ฟเบ-ลีกาโพคาล 2 สมัย และยังเคยได้ครองแชมป์ยูฟ่าแชมเปียนส์ลีก 1 สมัย ในฤดูกาล 1982-83 ด้วยการชนะยูเวนตุส จากอิตาลีไป 1-0 โดยได้ประตูชัยจากเฟลิกซ์ มากัท ตั้งแต่นาทีที่ 8 ปัจจุบันฮัมบวร์คเล่นอยู่ในบุนเดิสลีกา ลีกฟุตบอลสูงสุดระดับที่ 1
ของประเทศเยอรมนี

 เกียรติประวัติ 

  ระดับประเทศ 
 บุนเดิสลีกา
 ชนะเลิศ (6): 1922–23, 1927–28, 1959–60, 1978–79, 1981–82, 1982–83

 เดเอ็ฟเบ-โพคาล 
 ชนะเลิศ (3): 1962–63, 1975–76, 1986–87

 เดเอ็ฟเบ-ลีกาโพคาล 
 ชนะเลิศ (2): 1972–73, 2003

 เดเอ็ฟเอ็ล-ซูเพอร์คัพ
 รองชนะเลิศ (3): 1977, 1983, 1987

   ระดับทวีปยุโรป 
 ยูโรเปียนคัพ/ยูฟ่าแชมเปียนส์ลีก
 ชนะเลิศ (1): 1982–83
 รองชนะเลิศ (1): 1979–80

 ยูฟ่าคัพวินเนอร์สคัพ
 ชนะเลิศ (1): 1976–77
 รองชนะเลิศ (1): 1967–68

 ยูฟ่าคัพ/ยูฟ่ายูโรปาลีก 
 รองชนะเลิศ (1): 1981–82

 ยูฟ่าซูเปอร์คัพ
 รองชนะเลิศ (2): 1977, 1983

 ยูฟ่าอินเตอร์โตโตคัพ ชนะเลิศ (2): 2005, 2007 (แชมป์ร่วมสูงสุด)

  ระดับโลก 
 อินเตอร์คอนติเนนตัลคัพ' รองชนะเลิศ (1):'' 1983
# ยุทธการโฉบเหนือฟ้า
ยุทธการโฉบเหนือฟ้า  เป็นภาพยนตร์แอคชั่นดราม่าเกี่ยวกับการบินของเกาหลีใต้ปี ค.ศ. 2012 โดยอิงจากภาพยนตร์ฮอลลีวูดบล็อกบัสเตอร์เรื่อง ท็อปกัน ฟ้าเหนือฟ้า ปี 1986 นำแสดงโดย เรน และ ชิน เซคยอง ภาพยนตร์เรื่องนี้รีเมคจากภาพยนตร์ Red Scarf ของ ชิน ซังอ๊ก ใน ค.ศ. 1963 Director Kim Dong-Won’s Soar Into the Sun Launches a New Teaser Poster  Brand New Image from Director Kim Dong-Won’s Soar into the Sun  '비상‘, ‘R2B : 리턴 투 베이스’로 이름 바꾸고 티저 포스터 공개 ‘R2B:리턴투베이스’ 티저포스터 공개 'R2B:리턴투베이스' 파일럿으로 변신한 월드스타 비의 모습은?  Teaser Trailer for Top Gun... I Mean Korean Blockbuster SOAR INTO THE SUN  

 เนื้อเรื่องย่อ 
แทฮุน นักบินผาดโผนแห่งหน่วยแบล็คอีเกิล ได้รับการย้ายไปสังกัดฝูงบินรบ ซึ่งได้พบกับประสบการณ์หลายประการในหน่วยรบจริง และเขาต้องออกปฏิบัติการเพื่อยับยั้งการเกิดมหาสงคราม ที่ซึ่งเขาได้พบกับมิตรภาพ และความสูญเสียนานัปการR2B : Return To Base ยุทธการโฉบเหนือฟ้า 

 นักแสดงนำ 
 เรน รับบทเป็น เรืออากาศเอก จอง แทฮุน: อดีตนักบินผาดโผนแบล็คอีเกิล ผู้ซึ่งได้รับการกำหนดให้ประจำฝูงบินรบที่ 21 ในฐานะนักบินเอฟ-15เคR2B: Return to Base character card  
 ชิน เซคยอง รับบทเป็น พันจ่าอากาศตรี ยู เซยอง: ช่างประจำฝูงบินรบที่ 21 และเป็นคนที่แทฮุนให้ความสนใจ
 จอง ซอกวอน รับบทเป็น พันจ่าอากาศตรี ชเว มินโฮ: พลร่มกู้ภัย
# ภาษาโวลอฟ
ภาษาโวลอฟ (โวลอฟ: Wolof làkk) เป็นภาษาของชาวโวลอฟ ใช้ในเซเนกัล, แกมเบีย และมอริเตเนีย ภาษาที่ใกล้ชิดคือ Serer และภาษาฟูลา ภาษาโวลอฟอยู่ในตระกูลภาษาไนเจอร์-คองโก

อักษร
ภาษาโวลอฟใช้อักษรละติน

พยัญชนะ
450px

การออกเสียง
500px

ตัวอย่างประโยค
 ประโยค (ภาษาโวลอฟ)  แปล Salaamaalekum !  สวัสดี ! Jërë jëf   ขอบคุณ Naka nga tudd(a) ?   คุณชื่อว่าอะไร ? Maa ngi tudd(a) ...  ฉันชื่อ ... Waaw   ใช่ Déedéet   ไม่

ตัวอย่างคำสรรมนาม
 คำสรรพนาม  แปลเป็นภาษาโวลอฟ ฉัน (เอกพจน์บุรุษที่ 1)  maa ngi คุณ (เอกพจน์บุรุษที่ 2)  yaa ngi  เขา, หล่อน, มัน (เอกพจน์บุรุษที่ 3)  mu ngi พวกเรา (พหูพจน์บุรุษที่ 1)  nu ngi คุณ (พหูพจน์บุรุษที่ 2)  yéena ngi พวกเขา (พหูพจน์บุรุษที่ 3)  ñu ngi, leñu ngi

ตัวเลข
0tus / neen / zéro (ฝรั่งเศส) / sero / dara1benn2ñaar / yaar3ñett / ñatt / yett / yatt4ñeent / ñenent5juróom6juróom-benn7juróom-ñaar8juróom-ñett9juróom-ñeent10fukk11fukk ak benn12fukk ak ñaar13fukk ak ñett14fukk ak ñeent15fukk ak juróom16fukk ak juróom-benn17fukk ak juróom-ñaar18fukk ak juróom-ñett19fukk ak juróom-ñeent20ñaar-fukk26ñaar-fukk ak juróom-benn30ñett-fukk / fanweer40ñeent-fukk50juróom-fukk60juróom-benn-fukk66juróom-benn-fukk ak juróom-benn70juróom-ñaar-fukk80juróom-ñett-fukk90juróom-ñeent-fukk100téeméer101téeméer ak benn106téeméer ak juróom-benn110téeméer ak fukk200ñaari téeméer300ñetti téeméer400ñeenti téeméer500juróomi téeméer600juróom-benni téeméer700juróom-ñaari téeméer800juróom-ñetti téeméer900juróom-ñeenti téeméer1,000junni / junne1,100junni ak téeméer1,600junni ak juróom-benni téeméer1,945junni ak juróom-ñeenti téeméer ak ñeent-fukk ak juróom1,969junni ak juróom-ñeenti téeméer ak juróom-benn-fukk ak juróom-ñeent2,000ñaari junni3,000ñetti junni4,000ñeenti junni5,000juróomi junni6,000juróom-benni junni7,000juróom-ñaari junni8,000juróom-ñetti junni9,000juróom-ñeenti junni10,000fukki junni100,000téeméeri junni1,000,000tamndareet / million
# เฟาเอ็ฟเบ ชตุทการ์ท
แฟร์ไอน์ เฟือร์ เบเวกุงส์ชปีเลอ ชตุทการ์ท 1893 เอเฟา  หรือรู้จักกันในชื่อ เฟาเอ็ฟเบ ชตุทการ์ท  เป็นสโมสรฟุตบอลอาชีพจากเมืองชตุทการ์ทในรัฐบาเดิน-เวือร์ทเทิมแบร์ค ประเทศเยอรมนี มีฉายาในภาษาไทยว่า ม้าขาว ก่อตั้งขึ้นในปี ค.ศ. 1893 ปัจจุบันเล่นอยู่ในบุนเดิสลีกา ลีกฟุตบอลสูงสุดของเยอรมนี เคยได้แชมป์บุนเดิสลีกา 5 สมัย, เดเอ็ฟเบ-โพคาล 3 สมัย, เดเอ็ฟเอ็ล-ซูเพอร์คัพ 1 สมัย และเคยเป็นรองแชมป์ยูฟ่ายูโรปาลีก 1 สมัย

 เกียรติประวัติ 

 ระดับประเทศ 

 บุนเดิสลีกา 
 ชนะเลิศ (5): 1949–50, 1951–52, 1983–84, 1991–92, 2006–07

 ซไวเทอบุนเดิสลีกา
 ชนะเลิศ (2): 1976–77, 2016–17

 เดเอ็ฟเบ-โพคาล
 ชนะเลิศ (3): 1953–54, 1957–58, 1996–97

 เดเอ็ฟเบ-ลีกาโพคาล
 ชนะเลิศ (1): 1992

 เดเอ็ฟเอ็ล-ซูเพอร์คัพ
 ชนะเลิศ (1): 1992

 ระดับทวีปยุโรป 

 ยูฟ่าคัพ รองชนะเลิศ (1): 1988–89

 ยูฟ่าคัพวินเนอร์สคัพ
 รองชนะเลิศ (1): 1997–98

 ยูฟ่าอินเตอร์โตโตคัพ
 ชนะเลิศ (3):''' 2000, 2002, 2008

ผู้เล่นชุดปัจจุบัน
# ลิ้นหัวใจ
ลิ้นหัวใจ  มีหน้าที่ควบคุมการไหลเวียนของเลือดภายในหัวใจ โดยปกติแล้วลิ้นหัวใจจะควบคุมการไหลของเลือดให้ไปได้ในทิศทางเดียว คือไม่มีการไหลย้อนกลับของเลือดมายังทิศทางเดิม ลิ้นหัวใจแบ่งเป็น 2 ชนิด ได้แก่ atrioventricular valves (AV valves) อยู่ระหว่างหัวใจห้องบนกับหัวใจห้องล่าง และ semilunar  valves (SL valves) อยู่บริเวณหลอดเลือดอาร์เตอรีที่ออกจากหัวใจ
thumb|350 px|การทำงานของลิ้นหัวใจ
350 px|แผนภาพหัวใจ|thumb
 atrioventricular valves 
AV valves เป็นลิ้นหัวใจที่มีขนาดเล็ก มีหน้าที่ป้องกันกันไหลย้อนกลับของเลือดจากหัวใจห้องล่างเข้าสู่หัวใจห้องบนระหว่างที่หัวใจเกิดการบีบตัว ลิ้นหัวใจนี้ฝังตัวอยู่ในผนังหัวใจห้องล่างโดยอาศัย chordae tendineae เป็นตัวยืด เพื่อป้องกันลิ้นหัวใจไม่ให้เกิดการกลับหัว (inverting) โดยchordae tendineae จะยืดอยู่กับกล้ามเนื้อที่มีชื่อว่า papillary muscles และเรียก chordae tendineae รวมกับ papillary muscles ว่า subvalvular apparatus ซึ่งการปิดของ AV valves จะทำให้ได้ยินเสียงหัวใจเต้นเป็นเสียงหัวใจเต้นครั้งที่ 1 (first heart sound, S1)
AV valves แบ่งออกเป็น 2 ชนิด คือ

 Bicuspid (Mitral) valve  
Mitral valve หรือ bicuspid valve เป็นลิ้นหัวใจที่มี 2 แฉก มีหน้าที่ให้เลือดไหลผ่านจากหัวใจห้องบนซ้ายเข้าสู่หัวใจห้องล่างซ้าย

 Tricuspid valve 
Tricuspid valve เป็นลิ้นหัวใจที่มี 3 แฉก อยู่บริเวณด้านขวาของหัวใจระหว่างหัวใจห้องบนขวาและหัวใจห้องล่างขวา
 Semilunar valves 
semilunar valves เป็นลิ้นหัวใจที่พบได้ในบริเวณฐานของ pulmonary trunk หรือหลอดเลือดพัลโมนารี อาร์เทอรี (pulmonary artery) และหลอดเลือดแดงใหญ่เอออร์ตา (aorta) หลอดเลือดอาร์เทอรีทั้งสองนี้มีหน้าที่ในการนำเลือดออกจากหัวใจห้องล่าง โดยลิ้นหัวใจเซมิลูนาร์จะยอมให้เลือดไหลผ่านเข้าสู่หลอดเลือดอาร์เทอรีและจะป้องกันไม่ให้เลือดไหลย้อนกลับเข้าสู่หัวใจห้องล่าง ซึ่งลิ้นหัวใจชนิดนี้จะไม่พบ chordae tendineae และแบ่งออกเป็น 2 ชนิด ได้แก่
 Aortic semilunar valve 
ลิ้นหัวใจเอออร์ติคเป็นลิ้นหัวใจที่อยู่ระหว่างหัวใจห้องล่างซ้ายและหลอดเลือดแดงใหญ่เอออร์ตา
 Pulmonary semilunar valve 
ลิ้นหัวใจพัลโมนารีเป็นลิ้นหัวใจที่อยู่ระหว่างหัวใจห้องล่างขวาและหลอดเลือดพัลโมนารีอาร์เทอรี
# ปั๊มความร้อน
ปั๊มความร้อน  เป็นเครื่องนำความร้อน โดยอาศัยหลักการถ่ายเทความร้อนจากแหล่งที่มีความร้อนสูงกว่า เพื่อมาผลิตน้ำหรืออากาศร้อน ปั๊มความร้อนเป็นเครื่องนำความร้อนที่มีประสิทธิภาพสูงกว่า เมื่อเทียบกับเครื่องทำความร้อนแบบอื่นเนื่องจากอาศัยหลักการถ่ายเท ทำให้ใช้พลังงานน้อยกว่าเครื่องทำความร้อนทั่วไป ถึง 4 เท่า

 ส่วนประกอบของปั๊มความร้อน 
อุปกรณ์หลักในเครื่อง Heat Pump ประกอบด้วย
 เครื่องอัดไอ (Compressor)
 เครื่องควบแน่น (Condenser)
 วาล์วลดความดัน (Expansion Valve)
 เครื่องระเหย (Evaporator)
และตัวกลางในการถ่ายเทความร้อนจากอากาศไปสู่น้ำ จำพวกน้ำยา R134a / R12 เป็นต้น
# ทางเดินหายใจส่วนบน
ทางเดินหายใจส่วนบน  เป็นส่วนหนึ่งของทางเดินอากาศหายใจ ประกอบด้วยอวัยวะต่างๆที่เกี่ยวข้องกับการหายใจเหนือกล่องเสียง (larynx) ขึ้นไป เช่น จมูก, คอหอย (pharynx) เป็นต้น โดยทางเดินหายใจส่วนบนนั้นจะทำหน้าที่เป็นทางผ่านของอากาศจากภายนอกเข้าสู่ทางเดินหายใจส่วนล่างต่อไป
thumb|350 px|ทางเดินหายใจ
 องค์ประกอบ 
 จมูก รวมทั้ง โพรงจมูก (nasal cavity) และ paranasal sinuses
 คอหอย แบ่งเป็น 3 ส่วน ได้แก่ Nasopharynx, Oropharynx, Laryngopharynx
 หน้าที่ 
เป็นทางผ่านของอากาศที่ใช้ในการหายใจและช่วยกรองอากาศที่หายใจเข้าไป โดยฝุ่นละอองที่อยู่ในอากาศจะถูกดักจบโดยเมือกหรือสารหล่อลื่น (mucous) ที่ถูกหลั่งออกมาและเส้นขนเล็กๆที่อยู่ภายในจมูก นอกจากนี้ยังช่วยปรับสภาพอากาศให้มีความเหมาะสมก่อนที่จะส่งต่อไปยังทางเดินหายใจส่วนต่อไป เช่น การเพิ่มความชื้นและการปรับอุณหภูมิ เป็นต้น อีกทั้งยังมีหน้าที่ต่างๆเช่น ช่วยให้เสียงเกิดความก้องกังวาน ช่วยให้กระดูกหน้ามีน้ำหนักเบาลง เกี่ยวข้องกับการดมกลิ่น การออกเสียง และการพูด เป็นต้น
 โรคทางเดินหายใจส่วนบน 
โรคที่เกี่ยวข้องกับการติดเชื้อในทางเดินหายใจส่วนบนเช่น โรคหวัด โดยสาเหตุของโรคนั้นเกิดจากเชื้อไวรัส,  เชื้อแบคทีเรีย และเชื้อโรคอื่นๆ เมื่อเชื้อโรคเหล่านี้เข้าสู่ร่างกาย จะเข้าไปแบ่งตัวอยู่ที่เยื่อบุทางเดินหายใจและทำให้เยื่อบุนี้หลั่งสารที่ก่อให้เกิดปฏิกิริยาภูมิแพ้
 อ้างอิง
# กางเกงวอร์ม
กางเกงวอร์ม  เป็นกางเกงชนิดไม่เป็นทางการ ที่มีความนุ่ม หรือใช้ในวัตถุประสงค์ด้านการกีฬา มักทำมาจากผ้าฝ้าย จุดแตกต่างจากกางเกงอื่นคือ มียางยืดรัดบริเวณเอว กางเกงวอร์มโดยมากไม่มีกระเป๋า มักมีสีเทา แต่ก็มีสีอื่นเช่นกัน
# อาร์ซีเอโดม
อาร์ซีเอโดม  หรือมีชื่อเดิมอยู่ว่า ฮูเซอร์โดม  เป็นสนามรูปโดม ตั้งอยู่ในอินเดียแนโพลิส รัฐอินเดียนา

สร้างแล้วเสร็จในค่าใช้จ่ายของ 77,500,000 ดอลลาร์สหรัฐ ซึ่งเป็นส่วนหนึ่งของอินดีแอนาคอนเวนชั่นเซ็นเตอร์ กับค่าใช้จ่ายแบ่งระหว่างเงินภาครัฐและเอกชน
# ทางเดินหายใจส่วนล่าง
ทางเดินหายใจส่วนล่าง  เป็นส่วนหนึ่งของทางเดินของอากาศหายใจที่อยู่ถัดจากทางเดินหายใจส่วนบน มีความสำคัญคือลำเลียงอากาศเข้าสู่ปอดเพื่อแลกเปลี่ยนแก๊ส ประกอบด้วย กล่องเสียง (larynx), หลอดคอ (trachea), หลอดลมใหญ่หรือหลอดลมปอด (bronchus) และปอด
thumb|350 px|ทางเดินหายใจ
 โครงสร้างและหน้าที่ 
อวัยวะที่เป็นส่วนประกอบของทางเดินหายใจส่วนล่างมีหน้าที่เป็นทางผ่านของอากาศเข้าสู่ปอด สำหรับกล่องเสียงซึ่งมีหน้าที่ในการสร้างเสียงและช่วยป้องกันไม่ให้สิ่งแปลกปลอมเช่นน้ำและอาหารตกเข้าสู่หลอดคอเวลาที่เราหายใจ เนื่องจากกล่องเสียงมีฝาปิดกล่องเสียง (epiglottis) คอยควบคุมอยู่ ส่วนหลอดคอนั้นจะประกอบด้วยกระดูกอ่อนมาเรียงตัวกันกลายเป็นท่อที่ใหญ่ที่สุดในระบบทางเดินหายใจ ที่ปลายสุดของหลอดคอจะแตกแขนงออกเป็นสองแขนงเรียกว่าหลอดลมใหญ่ และหลอดลมใหญ่นั้นก็จะแตกเป็นแขนงย่อยๆเป็นหลอดลมฝอยเข้าสู่ปอดซึ่งเป็นอวัยวะที่ใหญ่ที่สุดในระบบทางเดินหายใจ โดยหลอดลมฝอยนั้นจะสัมผัสกับถุงลมปอด และที่บริเวณนี้เองที่เป็นบริเวณที่มีการแลกเปลี่ยนแก๊สเกิดขึ้น
 การติดเชื้อ 
ทางเดินหายใจส่วนล่างเป็นบริเวณที่มีการติดเชื้อสูง เช่น การอักเสบที่บริเวณฝาปิดกล่องเสียง (acute epiglottis), การอักเสบของกล่องเสียง (acute laryngitis) http://my.dek-d.com/KATAI-Zaa/blog/?blog_id=10143451 โรคปอดบวมหรือปอดอักเสบ เป็นต้น
 ภาพเพิ่มเติม
# ช่องจมูกส่วนหน้า
ช่องจมูกส่วนหน้า  หรือห้องด้านหน้าของจมูก เป็นบริเวณที่อยู่ถัดเข้ามาจากรูจมูก ถูกล้อมรอบด้วยกระดูกอ่อนของจมูกและบุด้วยเยื่อบุผิวเช่นเดียวกับที่บุที่ผิวหนัง คือเป็นเชื่อบุผิวชนิดมีเคอราติน (keratinized stratified squamous epithelium) ซึ่งถัดเข้าไปจากนี้เยื่อบุผิวที่ปกคลุมอยู่จะเป็นชนิด pseudostratified columnar epithelium นอกจากนี้ ช่องจมูกส่วนหน้ายังเป็นบริเวณที่พบเส้นขนเล็กๆที่เรียกว่าขนจมูก (vibrissae) อยู่มากมายอีกด้วย โดยเส้นเลือดและเส้นประสาทที่มาเลี้ยงบริเวณช่องจมูกส่วนหน้าhttp://www.rcot.org/pdf/Anatomy_Physiology.pdf จะแตกต่างจากบริเวณอื่นของจมูกคือมักมาจากบริเวณใบหน้ารอบๆจมูก
ด้านข้างของโพรงจมูก|thumb|300 px
ภาพตัดขวางของศีรษะ|thumb|300 px
 หน้าที่ 
เป็นทางผ่านของอากาศเข้าไปยังโครงสร้างที่เกี่ยวข้องกับการหายใจในส่วนถัดไป และยังมีขนจมูกซึ่งเป็นโครงสร้างที่ช่วยกรองฝุ่นละอองที่เข้ามากับอากาศอีกด้วย.
 อ้างอิง 

<references>
หมวดหมู่:จมูก
# พิก้า อัมพิก้า
พิก้า อัมพิก้า หรือ  อัมพิก้า เอกสมตัว หรือ พิก้า อัมพิก้า แอนเดอร์สัน ชื่อเล่น พิก้า เป็นนักแสดงหน้าใหม่ชาวไทย เข้าวงการบันเทิงโดยแสดงภาพยนตร์เรื่อง บ้านผีปอบ 2008 ในปี 2551 และกลับมาแสดงภาพยนตร์อีกครั้งในปี 2555 เรื่อง เก๋าเกรียน และทำธุรกิจกระเป๋ายี่ห้อ พิกาเช่ (Pikache) สินค้าแบรนด์ไทยแท้ของครอบครัว และครอบครัวยังเปิดบริษัทผลิตภาพยนตร์มีชื่อว่า เก้าไอยราฟิล์ม โดยผลิตภาพยนตร์เรื่องแรกคือ เก๋าเกรียน ในปี 2555 ปัจจุบัน พิก้าเป็นนักแสดงในสังกัด สปีดวัน

พิก้าจบการศึกษา Art Institute of California – San Francisco USA สาขา Fashion Design

 ผลงาน 
 ละคร 
 ปี พ.ศ.  เรื่อง  รับบทเป็น  หมายเหตุ 2557 แหม่มจ๋า  ช่อง 7

 ภาพยนตร์ 
 ปี พ.ศ.  เรื่อง  รับบทเป็น  หมายเหตุ 2551  บ้านผีปอบ 2008  หมอนุช (นางเอก) 2555  คิวแมน เกษตรกรไทยหัวใจหล่อมาก  โสภา เก๋าเกรียน  คุณหนูปิ๋ว (นางเอก) 

 ผลงานเพลง 

 คนผ่านทาง ร้องคู่กับ บอย เอเอฟ 3 เพลงประกอบภาพยนตร์ เก๋าเกรียน 2555
 ผีกับหมี  เพลงประกอบภาพยนตร์ เก๋าเกรียน 2555